cyanic-selkie/wikianc huggingface dataset:
Katrin Kuhlbach
pienoiskuva|Katrin Kuhlbach (ent. Kulbas, Liivak) kesäkuussa 1974 Katrin (ent. Kulbas, Liivak) Kuhlbach (s. 2. helmikuuta 1960 Tallinna) on virolainen entinen uimari ja Neuvostoliiton nuorten mestari. Hän opiskeli Tallinnan 2. Keskkool (Secondary School of Science) ja Helsingin Kairon Instituutissa vyöhyketerapiaa. Kuhlbach aloitti uinnin vuonna 1971 valmentaja Ester Sillasten ohjauksessa, Tallinnan Kalev uimakoulussa. Vuonna 1972 hänestä tuli Neuvostoliiton nuorten mestari 200 metrin rintauinnissa (2.55,8), jolla hän alitti 15 vuotta vanhan Viron aikuisten ennätyksen. Hän on viisinkertainen Viron mestari rintauinnissa ja viestiuinnissa (1973-1975) sekä lyönyt Viron ennätyksen 9 kertaa.
Saara Mikkola
Elämä ja ura
Mikkola nousi eduskuntaan alun perin varaedustajan paikalta Erkki Huurtamon siirryttyä Kymen läänin maaherraksi. Hän oli jäsenenä eduskunnan pankkivaliokunnassa, sivistysvaliokunnassa, sosiaalivaliokunnassa ja suuressa valiokunnassa. Hän toimi poliittisella urallaan myös muun muassa presidentin valitsijamiehenä vaaleissa 1978 ja 1982 sekä Urjalan kunnan- ja Hämeenlinnan kaupunginvaltuutettuna.
Lappajärvi (järvi)
Saaria
Ammessaari, Halkosaari, Ilkka, Isokari, Iso-Kannus, Joensuunsaaret, Karppa, Korkeasaari, Kotikari, Kuivaskari, Kuusisaari, Kyrönsaari, Kärnänsaari, Lokkikari, Lukkarinsaari, Mänkki, Norssisaari, Pikkusaari, Pihlajasaari, Pitkästö, Rämäkkösaari, Sammakkosaari, Selkäsaaret, Sontikari, Ukonsaari, Vartijasaari, Varissaari, Vasikkasaari, Veanteensaari ja Vähä-Kannus
Lappajärven meteoriittikraatteri
Iso-Räyrinki-järveä Alajärvellä on epäilty Lappajärven meteorikraatterin sivukraatteriksi, jonka on esitetty syntyneen Lappajärven meteoriittia kiertäneestä kuusta.
Kalle Matilainen (poliitikko)
Matilainen toimi syyskuusta 1956 maaliskuuhun 1970 kansanedustajana Kymen läänin vaalipiiristä. Hän nousi eduskuntaan varaedustajan paikalta Juho Kuittisen kuoltua kesken vaalikauden kesäkuussa 1956. Hän oli jäsenenä eduskunnan lakivaliokunnassa, sosiaalivaliokunnassa, työväenasiainvaliokunnassa ja vesilakivaliokunnassa. Hän toimi myös sosiaalivaliokunnan puheenjohtajana. Matilainen vaikutti poliittisella urallaan myös Ruokolahden ja Imatran kunnallispolitiikassa sekä toimi presidentin valitsijamiehenä vaaleissa 1956, 1962 ja 1968.
Cum On Feel the Noize
Vuonna 1983 yhdysvaltalainen Quiet Riot -yhtye teki kappaleesta menestyksekkään heavy metal-/glam metal -version, joka ylsi Yhdysvaltain Billboard-listan sijalle 5.
Julkaisu ja vastaanotto
”Cum on Feel the Noize” julkaistiin singlenä 23. helmikuuta 1973. Single sijoittui heti ensimmäisellä viikollaan Britannian listaykköseksi, mihin oli edellisen kerran pystynyt The Beatlesin single ”Get Back” (1969). Singlen menestystä auttoi tuottaja Chandlerin ja levy-yhtiö Polydor Recordsin johtajan John Fruinin kehittämä promootiokampanja, jossa kappaletta soitettiin radiossa ja television musiikkiohjelmissa jo muutamaa viikkoa ennen julkaisua. Yleisön mielenkiinto singleä kohtaan oli siten suurimmillaan silloin, kun se ilmestyi. ”Cum On Feel the Noize” oli Britanniassa listaykkösenä neljän viikon ajan ja pysyi listalla kaksitoista viikkoa. Kappale ylsi listaykköseksi myös Irlannissa. Top 10:een se ylsi Sveitsissä, Tanskassa, Alankomaissa, Länsi-Saksassa ja Itävallassa.
Sorsan II hallitus
Sorsan II hallitus oli Suomen tasavallan 60. hallitus, jonka muodostivat SDP, Keskusta, RKP, LKP ja SKDL. RKP erosi hallituksesta helmikuussa 1978, jonka jälkeisissä hallitusneuvotteluissa päädyttiin ainoastaan uudistamaan entistä kabinettia. RKP:lta vapautunut opetusministerin salkku myönnettiin LKP:n puheenjohtajaksi valitulle, aiemminkin opetusministerinä toimineelle Jaakko Itälälle, ja samassa yhteydessä oikeusministeriön lainsäädäntöneuvos Paavo Nikula syrjäytti Tuure Salon oikeusministerin paikalta. Sorsan IIb-hallitus istui helmikuusta 1978 vuoden 1979 eduskuntavaaleihin saakka. Yhteensä hallitus toimi 742 hallituspäivää 15. toukokuuta 1977 – 26. toukokuuta 1979.
Kalastusalue
Kalastusalue oli vuoden 2018 loppuun asti kalastuslain nojalla toiminut yhteistoimintaelin, jonka tehtävänä oli kalatalouden edistäminen ja kehittäminen. Kalastusalueita oli Suomessa 223. Vuoden 2019 alusta kalastusalueet korvattiin laajemmilla kalatalousalueilla, jotka muodostuvat kalataloudellisesti riittävän suuresta yhtenäisestä alueesta.
Turku Aikikai
Vuoden 2008 alussa seuran päävalmentaja Petteri Silenius muutti Kreikkaan ja seuran uutena päävalmentajana aloitti Kari Tamminen. Syksyllä 2011 Petteri Silenius palasi Suomeen ja jatkaa seuran yhtenä opettajana.
Stéphane Moulin
Ura
Valmnennusuransa Moulin aloitti Châtelleraudais’ssa heti pelaajauransa lopettamisen jälkeen vuonna 1997. Moulinin johdolla seura pelasi Ranskan amatööriliiga CFA:ssa ja nousi Moulinin viimeiseksi jääneellä kaudella 2004–2005 Nationaliin. Nousun jälkeen Moulin jätti joukkueen ja siirtyi SCO Angers’n reservijoukkueen päävalmentajaksi. Hän luotsasi joukkuetta kuuden kauden ajan.
Telavin piirikunta
Nähtävyyksiä
Lisäksi Alaverdin luostari sijaitsee Akhmetan piirikunnassa muutaman kymmenen kilometrin päässä Telavin kaupungista.
André Negrão
Ura
Hän aloitti uransa karting-sarjoissa. Vuonna 2008 Negrão kilpaili Formula Renault WEC sarjassa kolme kilpailua ja Portugalin Formula Renault talvisarjassa sijoittuen sarjan kolmanneksi. Vuonna 2009 Negrão kilpaili Italian Formula Renault, Sveitsin Formula Renault ja Formula 3 Sudamericana sarjoissa vaihtelevalla menestyksellä.
Osakaskunta
Osakaskunnan hallinto
Osakaskunta on itsenäinen oikeussubjekti, joka omissa nimissään kantaa ja vastaa yhteistä aluetta koskevissa asioissa. Osakaskunta voi saada nimiinsä oikeuksia ja tehdä sitoumuksia yhteistä aluetta koskevissa asioissa. Osakaskunnan osakkaat eivät ole henkilökohtaisesti vastuussa osakaskunnan velvoitteista. Yksittäinen osakas saa kuitenkin ajaa kannetta tai muutoin valvoa osakaskunnan etua asiassa. Vesialuetta omistava osakaskunta on kalastuslain 23 §:n mukaan jäsen julkisoikeudellisessa kalatalousalueessa.
Absoluuttinen aika ja avaruus
Absoluuttista aikaa ja avaruutta käytetään edelleen klassisessa mekaniikassa, mutta nyky­aikaisissa, esimerkiksi Walter Nollin ja Clifford truesdellin muotoilussa käytetään, paitsi kimmomoduulien lineaarialgebraa, epä­lineaaristen kenttä­teorioiden yhteydessä myös topologiaa ja funktionaalianalyysia.
Historiallinen kiista
"Kappaleiden liikkeet annetussa vertailu­järjestelmässä toistensa suhteen ovat samat, olipa annettu vertailu­järjestelmä levossa tai tasaisessa suora­viivaisessa liikkeessä."
Välittäjäaineiden takaisinotto
Takaisinoton estäjät
Eston jatkuessa pitkään synapsin välittäjäainereservit vähitellen ehtyvät. Samalla synapsirakoon jääneet välittäjäainemolekyylit vähitellen karkaavat tai metaboloituvat solunvälinesteen entsyymien vaikutuksesta. Tällöin synapsin toiminta vähitellen palautuu kohti alhaisempaa tasapainotilaa, mikä havaitaan takyfylaksiana eli lääkkeen tehon heikkenemisenä. Ehtyminen aiheuttaa lisäksi rebound-ilmiön estäjän vaikutuksen päätyttyä.
Filippiinit
Filippiinien tasavalta eli Filippiinit on 7 641 saaren ja noin 100 miljoonan asukkaan trooppinen saaristovaltio Kaakkois-Aasiassa. Suurin osa asukkaista elää 11 saarella. Alueella on usein maanjäristyksiä ja 20 toimivaa tulivuorta. Se on myös trooppisten hirmumyrskyjen reitillä.
Sijainti
Filippiinit on 7 641 saaren saaristovaltio, joiden yhteenlaskettu pinta-ala on noin 300 000 km². Saaristoa rajoittaa idässä Filippiinienmeri, lounaassa Sulunmeri sekä lännessä ja pohjoisessa Etelä-Kiinan meri. Saaristo on 1 850 kilometriä pitkä, ja se jaetaan kolmeen ryhmään. Pohjoisessa on Luzonin saariryhmä, johon kuuluvat Luzon, Mindoro ja Palawan, ja sen eteläpuolella on Visayas, jonka keskeisimpiä saaria ovat Bohol, Cebu, Leyte, Masbate, Negros, Panay ja Samar. Eteläisimpään ryhmään kuuluvat Mindanao ja sen lähisaaret. Luzon ja Mindanao ovat suurimmat saaret, ja 11 suurinta saarta käsittää 94 prosenttia maan pinta-alasta.
Toinen maailmansota ja itsenäisyys
Toisessa maailmansodassa Japani valloitti saaret. Japanilaiset syyllistyivät Filippiineillä sotarikoksiin. Niistä tunnetuimmat ovat sodan alkuvaiheessa tapahtunut Bataanin kuolemanmarssi ja vuonna 1945 tapahtunut Manilan verilöyly.
Sodan loppuvaiheessa Yhdysvallat valloitti ne lyhyeksi ajaksi takaisin, mutta jo vuonna 1946 Filippiinit itsenäistyivät. Yhdysvallat sai kuitenkin pitää saarilla sotilastukikohtiaan. Rauha Japanin kanssa solmittiin 1951, ja Filippiinit sai runsaat sotakorvaukset.
Kilpaveneily
Rataveneluokat
Filippiinit
Urheilu
Maan suosituin urheilulaji on koripallo. Filippiinien koripallomaajoukkue on sijoittunut lajin MM-kilpailuissa parhaimmillaan pronssille vuonna 1954.
Filippiinien jalkapallomaajoukkue oli vuonna 2022 FIFAn rankingissa sijalla 135.
Celldweller
Take It & Brake It
Vuosia sitten julkaistun ensimmäisen Celldweller -albumin erilaiset remix EP:t julkaistiin Celldweller Take It & Brake It remix-kilpailussa 2006. Take It & Brake It -kilpailulle luotiin oma sivusto, johon rajaton määrä faneja voi rekisteröityä ja ladata toisten remixejä, sekä ladata Celldwellerin kappaleiden remixtiedostot, tehdä omia remixejä ja lopulta julkaista ne sivustolle. Vuonna 2008 Celldweller Remix Competition kehittyi FiXT Remix Competitioniin, jossa faneilla, remixaajilla ja muusikoilla on mahdollisuus remixata muidenkin FiXT-muusikoiden, kuin Celldwellerin, kappaleita.
Tapani Valkonen
Valkonen työskenteli Helsingin yliopiston sosiologian assistenttina vuosina 1963–1970. Hän väitteli valtiotieteiden tohtoriksi vuonna 1970 ja toimi sosiologian, erityisesti väestötieteen, professorina vuosina 1977–2007. Valtiotieteellisen tiedekunnan dekaani hän oli vuosina 1987–1990. Hän työskenteli Suomen Akatemian akatemiaprofessorina vuosina 1991–1996. Hän on väestötieteen alan tienraivaaja.
Viljo Heinonen (opettaja)
Heinonen pääsi ylioppilaaksi 1924 Turun lyseosta ja valmistui filosofian maisteriksi Turun yliopistosta 1931. Hän oli Porin yhteislyseossa lehtorina 1932–1969 ja rehtorina 1935–1969. Vuodesta 1969 hän toimi Koulutarvike- ja kirjapainoliike Viljo Heinonen Ky:n toimitusjohtajana.
Myöhemmin Viljo Heinonen taisteli mm. Summassa Mannerheimin-linjalla Miljoonabunkkerin alueella. Heinonen jäi reserviin kapteenina.
Andries Hoogerwerf
Hoogerwerf matkusti Jaavalle Indonesiaan vuonna 1931. Alue oli silloin vielä Hollannin siirtomaa. Aluksi hän luokitteli eliöitä Bogorin eläintieteellisen museon toimeksiannosta ja työskenteli Bogorin kasvitieteellisessä puutarhassa. Hänestä tuli siirtomaa-alueen luonnonsuojelualueiden luonnonsuojeluvirkamies 1935 ja hänet tunnetaan erityisesti jaavansarvikuonojen suojelusta ja Indonesian ensimmäisen kansallispuiston Ujung Kulonin perustamisesta.
Atalántin arkeologinen museo
Kokoelmat
Museon kokoelmiin kuuluu löytöjä Lokroín ja koillisen Fokiin alueelta tehdyistä arkeologisista kaivauksista, joista osa on ollut suunnitelmallisia ja osa pelastuskaivauksia. Löydöt ajoittuvat esihistorialliselta ajalta roomalaiselle kaudelle. Museoesineisiin lukeutuu veistoksia, hautakiviä, keramiikkaa, pienoisfiguriineja, työkaluja, koruja ja rahoja. Museon ulkotiloissa on esillä rakennusten koristeosia.
Sauvo Puhtila
Sanoittajana
Puhtilan eri nimimerkeillä kirjoittamia tekstejä on päätynyt äänilevyille liki 2 000. Olavi Virta levytti vuosina 1952–1964 kaikkiaan 120 Puhtilan sanoittamaa kappaletta.
Useimmista muista suomalaisista sanoittajista Saukki poikkesi siinä, että hänen tuotantonsa painottui selkeästi ulkomaisten laulujen sanoittamiseen. Hän ei myöskään – toisin kuin Toivo Kärjen kanssa työskennelleet Reino Helismaa, Juha Vainio ja Vexi Salmi – ollut missään vaiheessa tiiviissä yhteistyössä kenenkään suomalaisen säveltäjän kanssa. Sanoittaessaan Saukki uskalsi myös hylätä laulun alkuperäisen aiheen, jos hän keksi itse mielestään paremman; esimerkiksi "Kuningaskobran" alkuperäisessä versiossa laulettiin käärmeenlumoajasta ("Snake Charmer") ja "Suklaasydämen" alkuperäistekstissä äidin helmistä ("Mama's Pearls"). Molemmat ilmestyivät suomeksi vuonna 1956, edellinen Annikki Tähden ja jälkimmäinen Brita Koivusen levytyksenä, joista he saivat kultalevyt. Erikoinen piirre on, ettei kumpikaan kappale saavuttanut mainittavaa menestystä kotimaassaan Yhdysvalloissa. Puhtila sanoitti myös yhden kappaleen, "Vapaus on väkevä voima", Kokoomuksen mainossinglelle.
Sauvo Puhtilan käyttämät nimimerkit: thumb|Sauvo Puhtila esiintymässä vuonna 1965.
Alexandroúpoli
Nykyinen Alexandroúpolin kunta muodostui, kun Alexandroúpoli, Féres ja Traïanoúpoli yhdistyivät vuoden 2011 alussa Kallikrates-suunnitelman mukaisesti.
Franz von Werra
Werrasta tehtiin vuonna 1956 kirja ja elokuva nimeltä The One That Got Away.
Cretaquarium
Akvaariossa on 60 vesisäiliötä, noin eri meressä elävää eläinlajia ja noin  eläinyksilöä, joista suurimpia ovat hait.
Zvjozdnyi
Paikkakunta on saanut alkunsa puna-armeijan vuonna 1931 perustamasta Beršetin harjoitusleiristä. Vuonna 1941 siitä tuli vakituinen varuskunta. Vuonna 1960 perustettiin ohjustukikohta, josta salaisissa asiakirjoissa käytettiin nimitystä Zvjozdnyi ja julkisuudessa nimeä Perm-76. Vuonna 1993 paikkakunnasta tuli Zvjozdnyin suljettu taajama. Ohjusdivisioona lakkautettiin vuonna 2002. Nykyään sen paikalla toimii tykistöprikaati.
Timo Nuutinen
Nuutinen liittyi yhtyeeseen alun perin basistiksi syksyllä 1987. Myöhemmin hän siirtyi kitaristiksi, koska yhtyeen ohjelmisto muuttui leikkipainotteisemmaksi, eikä aiemmin kitaristina toiminut laulusolisti Mats Lillrank enää joutanut leikkimiseltään soittamaan kitaraa.
Kaulauslauta
Kaulauslauta on vajaan metrin pituinen suora tai pohjasta hieman kupera leveähkö (n. 12 cm) lauta, jonka yläpintaan on Länsi-Suomessa ja Ruotsissa kiinnitetty ovenkahvan kaltainen kädensija, joskus myös toiseen päähän nuppi kuten höylässä. Itä-Suomessa kädensija on laudan pään kavennettu jatke kuten pyykkikartussa, ja laudan pohja on usein hammastettu laudan poikki menevin urin paremman pidon aikaansaamiseksi. Sekä vanhimmat, 1600-luvulta peräisin olevat kaulauslaudat, sekä uusimmat teollisesti valmistetut ovat kuitenkin sileäpohjaisia. Itäsuomalainen hammastettu malli levisi 1800-luvulla länteen, muun muassa Sammattiin ja Vähäänkyröön saakka. Kaulauslaudat olivat suosittuja sulhasten tekemiä morsiuslahjoja, joiden yläpintaan kaiverrettiin usein koristeluja. Kädensija veistettiin usein hevosen muotoiseksi.
Kangaskynsisammal
Tuntomerkit
Kangaskynsisammal kasvaa noin 4–15 senttimetriä korkeaksi. Vaalea tai ruskehtava juurtumahapsisto peittää varren ylös asti. Lehdet ovat kellan- tai vaaleanvihreät, suorat ja harittavat. Ne kasvavat noin 7–10 mm pitkiksi ja suoriksi, eivät kynsimäisiksi, kuten monilla muilla kynsisammalilla on tapana kasvaa. Lehdissä on vankka keskisuoni ja ne ovat etenkin kuivina voimakkaasti poikittaisryppyiset.
Lehmäturpiaali
Lehmäturpiaali, aikaisemmalta nimeltään lehmälintu (Molothrus ater) on pohjoisamerikkalainen pesäloinen, joka munii enimmäkseen pienten varpuslintujen pesiin.
Koko ja ulkonäkö
Linnun pituus on 15–20 senttiä ja paino 40–50 grammaa. Koiras on kiiltävän musta ja sen pää, niska ja kaula ovat ruskeat. Naaras on joko harmahtava tai ruskea. Harmaa nokka on siemensyöjälinnun korkea tukeva kekonokka.
Barolo
Barolon kehitys
thumb|1980-luvulla barolo-viinin valmistuksessa siirryttiin käyttämmän isojen ja vanhojen kastanjatynnyreiden asemasta pienempiä ja uusia tynnyreitä. 1800-luvun puoleenväliin asti Nebbiolosta tehtiin Barolon seudulla lähinnä makeita viinejä. Vuosisadan keskivaiheilla Camillo Cavourin aloitteesta alueelle kutsuttu ja palkattu ranskalainen Louis Oudart toi tullessaan uusia viininviljelytekniikoita, kuten myöhäinen sadonkorjuu ja pitkäaikainen uuttaminen. Viinejä myös alettiin kypsyttää kastanjatynnyreissä. Näin tuotetut viinit olivat erittäin tanniinisia ja voimakkaita, eivätkä ne arvostuksestaan huolimatta olleet kuin harvojen suosiossa.
Morris Graves
Morris Graves (28. elokuuta 1910 Fox Valley, Oregon, Yhdysvallat – 5. toukokuuta 2001 Loleta, Kalifornia, Yhdysvallat) oli yhdysvaltalainen surrealistinen modernia tyylisuuntaa edustanut taidemaalari. Hän sai vaikutteita itäaasialaisesta taiteesta. Gravesin puolittain surrealistisissa töissä, joissa usein on pieniä eläimiä, eritoten lintuja, on havaittavissa yhtäältä romanttista, toisaalta realistista ainesta.
Samsung Galaxy J5 (2016)
Samsung Galaxy J5 (2016) on Samsung Electronicsin huhtikuussa 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä, joka on päivitettävissä Android 7.1 "Nougat" -versioon.
Difenhydramiini
pienoiskuva|Difenhydramiinihydrokloridiliuosta ampullissa. pienoiskuva|Codesan Comp. on Suomessa myytävä difenhydramiinia, [[kodeiini|kodeiinia ja efedriiniä sisältävä yskänlääke.]] Difenhydramiini on antihistamiini. Sitä on käytetty kahtena eri suolana: difenhydramiinikloridina (Benadryl Yhdysvalloissa, Difedryl, Medidryl ja Auto-tabletit Suomessa) sekä difenhydramiiniteoklaattina (Amosyt, Dramamine). Lääke kehiteltiin ja otettiin käyttöön 1940-luvulla Yhdysvalloissa. Difenhydramiinia on pidetty tehokkaana lääkkeenä allergisiin reaktioihin sekä matkapahoinvointiin eli meritautiin.
Anja Rantanen
Aikuisten SM-mitalit
Ulkoradoilla
Sisäradoilla
Guillaume Hoarau
Seurajoukkueura
Hän teki ensiesiintymisensä joukkueessa 9. elokuuta 2008 ottelussa Monacoa vastaan. Ensimmäisen maalinsa joukkueessa hän teki seuraavalla viikolla, kun joukkue kohtasi Bordeaux'n. Hoaraun debyyttikausi PSG:ssä sujui loistavasti ja hän tehtaili 17 liigamaalia 33 ottelussa. Seuraavilla kausilla Hoarau ei onnistunut debyyttikautensa veroisesti maalitehtailussa, mutta esiintyi kentällä ollessaan edukseen. Hän voitti PSG:n paidassa Coupe de Francen mestaruuden 2010.
Burn It Down (Linkin Parkin kappale)
Taustaa
28. maaliskuuta 2012 Mike Shinoda vahvisti, että ensimmäinen single Living Things -albumilta on nimeltään "Burn It Down". Hän myös kertoi yhtyeen kuvaavan musiikkivideota kappaleeseen. Musiikkivideon kappaleeseen on ohjannut yhtyeen jäsen, Joe Hahn. Musiikkivideon ensi-esitys oli MTV:llä 24. toukokuuta 2012.
Mika Raatikainen
Ura
Siviiliammatiltaan Raatikainen on poliisi. Hän on työskennellyt Helsingin poliisilaitoksella vuodesta 1983. Raatikainen on ollut rikoskomisario ja tutkinnanjohtaja Helsingin poliisin huumerikosyksikössä ja toiminut ulkomaalaispoliisin maastapoistamisryhmässä.
Vuoden 2011 eduskuntavaaleissa Raatikainen sai Helsingin vaalipiirissä 2 425 ääntä ja jäi varasijalle. Kun Halla-aho valittiin Euroopan parlamenttiin kevään 2014 vaaleissa, Raatikainen nousi kansanedustajaksi 4. heinäkuuta 2014.
Marshall (Texas)
Maantiede
Marshall sijaitsee Harrisonin piirikunnan keskiosassa, piirikunta sijaitsee Texasin koillisosassa ja Texas Yhdysvaltain eteläosassa. Marshall piirikuntineen on osa Ark-La-Tex-nimistä talousaluetta, joka on runsaan miljoonan asukkaan kokonaisuus Arkansasin, Louisianan ja Texasin rajaseudulla. Marshallin etäisyys Dallasista on noin 230 kilometriä itään ja Houstonista noin 320 kilometriä pohjoiseen.
Mika Raatikainen
Yksityiselämä
Raatikaisella on kaksi aikuista lasta. Hänen äitinsä on suomenruotsalainen. Raatikainen ilmoitti huhtikuussa 2017 eroavansa protestina evankelis-luterilaisesta kirkosta.
Mestarintunneli
Mestarintunneli on maantietunneli Kehä I:llä Espoon Leppävaarassa. Tunnelin louhintatyöt aloitettiin keväällä 2008 ja se oli kokonaan valmis vuodenvaihteessa 2011–2012. Tunneli otettiin käyttöön vaiheittain: Itään suuntautuva liikenne siirtyi tunneliin helmikuun 3. päivän vastaisena yönä 2011 ja toinen tunneli otettiin liikennekäyttöön yöllä 24.–25. helmikuuta 2011. Aluksi kummassakin ajoneuvotunnelissa oli käytössä kaksi ajokaistaa. Marraskuun 10. päivän iltana 2011 liikenne siirtyi käyttämään kaikkia ajokaistoja.
Pohjois-Irlanti
Sopimuksen jälkeen
pienoiskuva|[[Pitkäperjantain sopimus allekirjoitettiin vuonna 1998 Stormontin parlamenttirakennuksessa Belfastissa.]] Vuoden 1998 Belfastin sopimuksen (tunnetaan myös nimellä Pitkänperjantain sopimus) jälkeen Pohjois-Irlanti, jota vuodesta 1972 oli hallittu suoraan Lontoosta, sai oman lakiasäätävän Pohjois-Irlannin edustajakokouksen (Northern Ireland Assembly) Stormontiin. Edustajakokouksen toiminta on ollut useasti katkolla Pohjois-Irlannin poliittisen tilanteen epävakauden vuoksi. Pisin yhtäjaksoinen katkos alueparlamentin toiminnassa venyi lokakuusta 2002 aina toukokuulle 2007 saakka. Tuona aikana Britannia huolehti aluehallinnosta. Unionistit katsoivat, että Belfastin sopimus ja erityisesti siihen sisältyvä yhteistyö Irlannin tasavallan kanssa on askel kohti yhdistynyttä Irlantia, kun taas Britannian pääministerin Tony Blairin (1997 - 2007) linjanvedot näyttivät heidän mielestään vain sarjalta myönnytyksiä IRA:lle ja Sinn Féinille.
Väestö
On vaikea sanoa, onko ”katolisuus” ja ”protestanttisuus” Pohjois-Irlannissa uskonnollinen vai etninen identiteetti. Pohjoisirlantilaisen määrittelevät katoliseksi tai protestantiksi monet muutkin tekijät kuin se, missä kirkossa hän käy (tai on käymättä): myös puhetapa (vain katoliset ääntävät h-kirjaimen nimen muodossa [heitš], protestanteille se on [eitš]), asuinpaikka, kotikatu ja ystäväpiiri ovat osa ”protestanttisuutta” tai ”katolisuutta”.
Kulttuuri
Pohjois-Irlannin tunnetuimpia kulttuurihahmoja ovat rockyhtye Therapy?, runoilija Seamus Heaney ja laulaja-lauluntekijä Van Morrison.
Johan Ismael Tamsén
Tamsén toimi Porin yläalkeiskoulussa ja ruotsalaisessa lyseossa latinan kielen kollegana 1878–1893 jääden sitten lakkautuspalkalle. Hän oli myös koulun vt. rehtorina ja toimi lisäksi säästöpankin johtajana ja painoasiamiehenä Porissa. Tamsén oli Satakunta-lehden (Satakunnan Kansa-lehden edeltäjä) ensimmäinen päätoimittaja 1873–1879.
Tin-Hama
Kuntaan kuuluu 9 paimentolaisryhmää. Asukkaat ovat tuaregeja, songhaikieltä puhuvia dawsahakeja, fulbeja ja arabeja. Vallitseva uskonto on islam.
Christian Engstrand
Seuraura
Engstrand nousi kaudella 2012–2013 Linköpingin pääasialliseksi ykkösmaalivahdiksi ja torjui 34 runkosarja- ja yhdeksässä playoff-ottelussa. Hän torjui kauden aikana kuusi nollapeliä. Linköping eteni Elitserienin välieriin. Elokuussa 2014 Engstrand teki sopimuksen KHL:n kroatialaisjoukkue Medveščak Zagrebin kanssa. Hänen visiittinsä sinne jäi kuitenkin hyvin lyhyeksi; Engstrand pelasi yhden harjoitusottelun itävaltalaista Klagenfurter AC:tä vastaan päästäen ottelussa seitsemän maalia. Hänen otteensa eivät vastanneet lopulta Medveščakin seurajohdon odotuksia ja Engstrandin sopimus purettiin. Syyskuussa hän palasi lyhyellä sopimuksella kotimaahansa ja siirtyi Allsvenskan-joukkue AIK IF:ään paikkaamaan Robin Rahmin loukkaantumista ja Gustaf Lindvallin perheenlisäyksestä johtunutta poissaoloa. Marraskuussa Engstrand siirtyi loppukauden 2014–2015 kattaneella sopimuksella Itävallan Erste Bank Eishockey Ligan unkarilaisjoukkue Fehérvár AV19:n maalinsuulle. Hänen kauteensa mahtui myös varsin nolo moka ottelussa EHC Linziä vastaan, kun hän luisteli irtokiekkoa vastaan ja yritti ohjata sen ränniin, mutta Engstrand toimittikin kiekon vahingossa suoraan omaan maaliin.
Maajoukkueura
Engstrand on pelannut kolme nuorten maaottelua.
Katja Hänninen
Ura
Vuoden 2019 eduskuntavaaleissa Hänninen uusi paikkansa eduskunnassa saatuaan 4 145 ääntä.
Mikael Palola
thumb|Mikael Palola Ari Juhana Mikael Palola (s. 13. tammikuuta 1976 Kuusamo) on kokoomusta edustanut entinen kansanedustaja. Hän nousi heinäkuussa 2014 varasijalta Keski-Suomen vaalipiirin kansanedustajaksi europarlamentaarikoksi siirtyneen Henna Virkkusen tilalle. Hän oli ehdolla myös kevään 2015 eduskuntavaaleissa, sai 4 035 ääntä ja jäi varasijalle.
Shakkiavaus
Shakkiavausten luokittelu
Alkuasetelma mahdollistaa kaksikymmentä erilaista siirtoa valkoiselle. Näistä 1.e4, 1.d4, 1.Rf3 ja 1.c4 ovat selkeästi eniten käytettyjä, koska ne kaikki edesauttavat nopeaa kehitystä ja keskustan kontrollointia. Muutamaa muutakin avaussiirtoa pidetään mahdollisina, mutta ne ovat vähemmän johdonmukaisia avausperiaatteiden suhteen. Dunstin avaus, 1 Rc3, kehittää ratsun hyvään ruutuun, mutta se on jokseenkin joustamaton siirto, koska se estää valkoisen c-sotilaan kulun; siirron 1 ...d5 jälkeen ratsu joutuu siirtymään huonommalle ruudulle siirron ...d4 jälkeen. Birdin avaus 1.f4 vahvistaa valkoisen keskustakontrollia mutta ei kehitystä, ja heikentää myös kuningasasemaa. Sokolskin avaus 1.b4 ja kuningas- sekä kuningatarsivustoinnit auttavat kehitystä, mutta kontrolloivat keskustaa vain etäisesti ja ovat hitaampia kuin suositummat avaukset. Yksitoista muuta avausmahdollisuutta ovat harvoin pelattuja huipputasolla. Näistä parhaat ovat vain hitaita, kuten 1.c3, 1.d3 ja 1.e3. Epäilyttävämpiä avauksia ovat ne, jotka eivät kontrolloi keskustaa tai vaikuta upseerien kehitykseen, kuten 1.a3, tai valkoisen asemaa heikentävät avaukset (1.f3 ja 1.g4) tai ratsualoitukset 1. Ra3 ja 1.Rh3, jossa ratsu on verrattain huonossa ruudussa.
Mustalla on kaksikymmentä mahdollista vastausta valkoisen aloitukseen. Monet näistä ovat peilikuvia valkoisen suhteen (valkoisella on silti aloite pelistä, koska hänellä on ”tempo” enemmän). Puolustukset 1 ...c6 ja 1 ...e6, joita seuraa keskustasotilaan siirto 2...d5, ovat myös suosittuja. Yleisiä ovat myös avaukset joissa siirretään aikainen ...d6 ja joihin sisältyy kuningaslähetin sivustointi.
Shakkiavaukset on luokiteltu kattavimmin ECO-koodeilla, jotka käsittävät noin 500 avausta, joilla jokaisella on oma koodinsa. Vaikka nämä koodit ovat tärkeitä opiskellessa shakkia, ne eivät esimerkiksi ole luokiteltuja samankaltaisten asemien suhteen.
Avopelit (1.e4 e5)
Valkoinen aloittaa pelaamalla 1.e4 (liikuttamalla kuningassotilastaan kaksi ruutua eteenpäin). Tämä on suosituin avaussiirto ja sillä on monia vahvuuksia: se kontrolloi suoraan keskustaa, ja mahdollistaa kahden upseerin (daamin ja lähetin) liikkumisen. Vanhimmat shakkiavauksista ovat juuri e4-alkuisia. Yksi 1.e4:n haittapuolista on se, että sotilas on suojaamattomassa ruudussa, myös ruudut d4 ja f4 heikentyvät. Jos musta peilaa valkoisen siirron pelaten 1...e5, tuloksena on avopeli.
Muut avaukset (englantilainen, Réti, Birdin avaus ja valkoisen sivustointiavaukset)
Kuningasintialainen hyökkäys on järjestelmä, jota valkoinen voi käyttää melkein mihin tahansa mustan avaussiirtoihin. Yleinen valkoisen asetelma on 1.Rf3, 2.g3, 3.Lg2, 4.0-0. 5.d3, 6.Rbd2 ja 7.e4, vaikka nämä siirrot voidaankin pelata monessa eri järjestyksessä. Itse asiassa, kuningasintialainen hyökkäys on luultavasti useimmiten saavutetaan siirron 1.e4 jälkeen: valkoinen käyttää järjestelmää, kun musta pelaa jotain puoliavointa peliä, kuten Caro-Kann, ranskalainen, sisilialainen tai jopa tavallinen avopeli. Järjestelmän suurin vetovoima on tarvitun avausteorian vähäinen määrä.
Englantilainen avaus (1.c4) muuntuu myös usein d4-avaukseksi, mutta avaus voi olla myös ”aidosti” englantilainen, esimerkiksi symmetrisissä muunnelmissa ja käännetyssä sisilialaisessa puolustuksessa (1.c3 e5).
Ar-Men
Tarinoita vartijoista
Arkipäivien yksitoikkoisuutta rikkoivat aina säännöllisin väliajoin monenlaiset enemmän tai vähemmän odottamattomat tapahtumat. Näihin kuuluivat ensisijaisesti myrskyt, jotka pakottivat vartijat sulkeutumaan sisätiloihin joskus jopa useiksi päiviksi. Rajut aallot ja voimakas tuuli estivät heitä jopa avaamasta ikkunaa tai menemästä ulos lyhtykojun ympärillä olevalle tasanteelle, joka on yli 30 metriä merenpinnan yläpuolella. Heidän täytyi kestää majakkaa vasten iskeytyvät rajut aallot ja niiden aiheuttama tärinä ja olla liikaa ajattelematta mahdollisuutta, että joku jättimäisistä aalloista veisi majakan mennessään. Tätä mahdollisuutta pelkäsivät myös majakan arkkitehdit.
Vahdinvaihdon vaarat
Ar-Menin viimeinen vahdinvaihto tapahtui 10. huhtikuuta 1990. Tuolloin palveluksessa olleet majakanvartijat Daniel Tréanton ja Michel Le Ru vinssattiin majakalta helikopteriin. Automatisoinnin jälkeen majakan huoltotarkastukset on tehty helikopterilla. Kerran vuodessa sukeltajat tarkastavat majakan perustan.
Arkkitehtuuri
•	Korkeus meren pinnasta: 33,50 m
Don Rosa
Lapsuus ja nuoruus
Rosan perheeseen kuului vanhempien lisäksi Rosaa yksitoista vuotta vanhempi isosisko, Deanna Rosa, jolta Rosa peri sarjakuvainnostuksensa. Isosiskolla oli suuri kokoelma sarjakuvalehtiä, joista osa oli Dell-kustantamon Disney-lehtiä. Rosa luki nämä sarjakuvat ja sai näin lukea Carl Barksin tarinoita vuodesta 1949 eteenpäin. Hänestä tuli Barksin ihailija, vaikkei hän tuolloin vielä tuntenutkaan tämän nimeä. Myöhemmin Rosa peri isosiskonsa sarjakuvat, mutta heitti ne hieman yli kymmenvuotiaana oman sarjakuvakokoelmansa mukana pois kahta suosikkiaan lukuun ottamatta. Jälkeenpäin hän hankki tuhansia sarjakuvalehtiä käsittäneeseen kokoelmaansa kaikki hävittämänsä lehdet takaisin, mutta on myöhemmin myynyt osan kokoelmastaan pois.
Ensimmäiset Disney-sarjakuvat
Vuonna 1989 Rosa lopetti Gladstonelle työskentelyn, sillä Disney ei antanut sen enää palauttaa taiteilijoille heidän tarinoidensa alkuperäisiä piirroksia, eikä Rosa voinut omasta puolestaan hyväksyä tällaista käytöstä, varsinkaan kun hän sai osan elannostaan myymällä niitä. Hän sai kuitenkin pian paljon korkeampipalkkaista työtä yhdysvaltalaiselta DuckTales (Ankronikka) -lehdeltä, jossa julkaistiinkin yksi hänen tarinansa, ”Aikasauva”. Rosa ei kuitenkaan pitänyt siitä, että joku lehden toimittajista muokkasi hänen käsikirjoituksiansa poistaen muun muassa vitsejä, ja lisäksi hänellä oli usein vaikeuksia saada palkkaansa. Niinpä hän erosikin toimestaan.
1990-luvulta nykypäivään
Kesällä 2002 Rosa lopetti työskentelyn. Hän oli kyllästynyt Egmont-kustantamon toimintaan. Amerikkalaisen Comic Buyer’s Guiden marraskuun numerossa Rosa totesi: ”He [Euroopan suuret kustantajat] ovat tottuneet uudelleenjulkaisemaan töitäni keskustelematta kanssani. Rojaltien puuttumisen lisäksi heidän tuloksensa saavat minut häpeään. Tarinoitani julkaistaan uudelleen usein väärillä kuvituksilla, huonoilla tai väärillä värityksillä, tekstaus on vajavaista tai puuttuu kokonaan ja tietokoneella tehty uuspainos on pikselöitynyttä. Enkä edes tiedä mitä käsikirjoituksilleni tapahtuu käännösvaiheessa. Lukijat, jotka paitsi luulevat että saan kirjoista korvausta, myös olettavat että minulla on jonkinlaista sanavaltaa lopputulokseen ja luonnollisesti syyttävät minua virheistä!” Rosan mukaan syynä lakkoon eivät olleet Suomessa julkaistut kovakantiset kokoelmat, joiden tekemisessä hän oli itse ollut mukana. Rosa totesi, että hän on erittäin tyytyväinen suomalaisen Aku Ankan toimituksen väkeen. Joulukuussa 2002 Rosa ilmoitti päässeensä yhteisymmärrykseen Egmontin kanssa, ja lakko päättyi.
Vetäytyminen eläkkeelle
Don Rosa on omien sanojensa mukaan lopettanut sarjakuvien piirtämisen pysyvästi. Hän kertoi päätöksestään julkisesti vuonna 2008. Lopettamisen syiksi Rosa kertoi vakavan silmäsairautensa, palkkakiistan julkaisijan kanssa sekä jatkuvat ongelmat tekijänoikeuksien ja lisenssimaksujen kanssa. Eläkkeelle siirtymisen jälkeen Rosa on kiertänyt maailmaa tavatakseen ystäviään ja fanejaan. Suomessa Don Rosa vieraili vuonna 2009 ja 2010, kun uusi Rosan kovakantinen Pako Kielletystä laaksosta julkaistiin Suomessa, sekä vuosien 2011, 2014 ja 2018 Helsingin kirjamessuilla.
Piirrostyyli
Koska jutuissa on sovittu määrä sivuja, Rosa piirtää ensin tarinaa lopusta alkuun päin ja sitten siirtyy piirtämään alusta päin jatkaen niin, että molemmat puoliskot yhdistyvät – siten hän pystyy keskittymään paremmin tarinan tärkeimpiin osiin eli alkuun ja loppuun. Saatuaan piirroksen valmiiksi hän käy katsomassa sitä peilistä, että näkisi paremmin siinä olevat virheet.
Piilotetut Mikki Hiiret
Rosa on sanonut pitävänsä Mikki Hiirtä mielenkiinnottomana hahmona, eikä hän siksi ole koskaan piirtänyt Mikki Hiiri -tarinaa. Rosan tapana onkin pilailla hahmon kustannuksella sijoittamalla Mikkiä muistuttava esine tai kuvio tarinan taustalle, usein nöyryyttäviin paikkoihin. Joskus toimittajat poistavat nämä hahmot julkaisuvaiheessa, erityisesti Yhdysvalloissa, jossa sarjakuvasensuuri on tiukka.
Albert Lamppu
Lamppu sijoittui keihäänheitossa yhdeksänneksi Amsterdamin kesäolympialaisissa 1928 tuloksella 61,45 metriä. Karsintaryhmässään hän sijoittui tuloksellaan kolmanneksi, muttei selviytynyt kuuden parhaan heittäjän finaaliin.
Nejib Ghommidh
Nejib Ghommidh (s. 12. maaliskuuta 1953) on tunisialainen entinen jalkapalloilija, pelipaikaltaan puolustava keskikenttäpelaaja.
Aktiiviuransa jälkeen Ghommidh on työskennellyt Club Africainin urheilujohtajana.
Jocelyn Gourvennec
Ura valmentajana
Gourvennecin debyyttikausi 2016/17 Bordeaux'ssa oli hyvä. Joukkue eteni Ranskan cupissa puolivälieriin ja liigacupissa välieriin. Liigakausi päättyi kuudenteen sijaan, mikä takasi seuralle paikan Eurooppa-liigan karsintoihin. Kaudella 2017/18 Bordeaux aloitti liigakautensa vahvasti seitsemän ottelun tappiottomalla putkella, mutta vajosi kauden edetessä tappiokierteeseen. Joukkue putosi Ranskan cupista amatööriseura US Granvillelle heti ensimmäisellä kierroksellaan. Liigassa joukkue vajosi sijalle 13, kunnes seurajohto erotti Gourvennecin 18. tammikuuta 2018.
Kristallilasi
Lyijykristallille ja kristallilasille on määritetty normit:
Uusminimalismi
Minimalistiselle taiteelle on yleensä tyypillistä värien niukka käyttö. Postminimalismi pyrkii ylittämään minimalistisen matemaattisuuden, karuuden ja ankaruuden. Veistokset ovat kompakteja ja olennaisuuteen pyrkiviä, mutta värit saattavat olla kirkkaita ja muodot jossain määrin rönsyileviä, joskin pidättyviä. Suuntaus on usein läheinen arte poveralle, installaatiolle, videotaiteelle ja käsitetaiteelle.
Soumitra Chatterjee
Chatterjee kuoli COVID-19-taudin aiheuttamiin komplikaatioihin 85-vuotiaana.
Georgian osavaltion sinetti
thumb|210px|Georgian sinetti
Suomen vanhat spirantit
Soinnillinen palataalispirantti ɣ
Suomen kielen erilliskehityksen aikana ɣ kehittyi itsenäiseksi foneemiksi. Se esiintyi k:n astevaihteparina (/k/ : /ɣ/) ainakin 1500-luvun jälkipuoliskolle asti. Pisimpään äänne eli ilmeisesti lounais- ja alasatakuntalaismurteissa. Enää sitä ei tunneta mistään suomen murteesta.
Myllykolu
Myllykolu on asuinalue Lempäälän Kuljussa. Alueen nimi tulee vanhasta myllystä, joka ei ole enää toiminnassa. Myllykolun lähikauppana toimii Kuljun kartano, ja lähellä sijaitsee myös Ideaparkin kauppakeskus. Myllykolusta on matkaa Tampereelle noin 15 kilometriä.
Talataye
Talatayen kunnan pinta-ala on 5 313 neliökilometriä. Se rajoittuu pohjoisessa ja idässä Ménakan piiriin, etelässä Ansongon piirin Tin-Haman ja Baran kuntiin sekä lännessä Gaon piiriin. Seutu kuuluu Saharan ja Sahelin siirtymäalueeseen.
Kunta käsittää kymmenen paimentolaisryhmää. Asukkaat ovat songhaikieltä puhuvia dawsahakeja, tuaregeja ja arabeja. Vallitseva uskonto on islam.
Dharma Initiative
Asema 3: Joutsen (The Swan)
Joutsen on sarjassa ensimmäisenä nähty asema, jonka Locke löytää Boonen kanssa. Joutsen oli alun perin laboratorio, jossa Dharman jäsenet tutkivat sähkömagnetismia. Jaksossa Onnettomuus Dharma Initiativen jäsen Stuart Radzinsky sanoi aseman valmistuttuaan sallivan manipuloida sähkömagneettista voimaa, joka ”muuttaisi maailman”. Dharman rakentaessa asemaa he porasivat energiataskuun, mikä vapautti valtavan määrän sähkömagneettista energiaa. Asema rakennettiin esiintymän päälle korkiksi estääkseen energiaa purkautumasta. Asema suunniteltiin patoamaan energia kunnes huomattiin että energiakenttä kasvaisi rajattomasti, jolloin asemalle rakennettiin ”fail safe” -kytkin, joka tuhoaisi sähkömagneettisen esiintymän hätätilanteessa.
Asema 4: Soihtu (The Flame)
Liekki on Dharma Initiativen käyttämä tarkkailuasema, joka käyttää kaikuluotausta ja satelliittiyhteyksiä kommunikoidakseen ulkomaailmaan ja saarella olevien asemien kanssa. Aseman kautta voidaan myös tilata ruokalähetys saarelle. Tosin kuin muut asemat, Liekki ei ole maanalainen bunkkeri, vaan yksikerroksinen asuintalo, jonka katolla on suuri lautasantenni. Aseman sisällä on oleskelutilat, kuten keittiö ja tietokonehuone. Tilojen alapuolella on kellari, joka sisältää tarvikkeita, kuten kirjaston Dharma Initiativen toimintojen käsikirjoista. Aseman ulkopuolella on puutarha ja olintiloja muun muassa kanoille, lehmille ja vuohille. Asema oli viritetty C4-räjähteillä siltä varalta että vihamieliset yrittäisivät hyökätä asemalle. Radzinsky asui asemalla ja suunnitteli Joutsen-aseman pienoismallia vuonna 1977.
Suur-Teuravuoma
Suomatkailu
Vuonna 1999 käynnistettiin Telatie-hanke. Sillä ja ympäristökylien kehittämisohjelmalla pyritään muodostamaan kansallisesti ja kansainvälisesti kiinnostava Lapin aapasuoluonto- ja elämysretkeilykohde. Kartoituksen ja kunnostuksen kohteena on ekologisesti ja maisemallisesti edustavia suo-, erämaa- ja kulttuurikohteita. Hankkeen yhteydessä Lapin yliopiston täydennyskoulutuskeskus järjesti vuosina 2002-2003 vuoden mittaisen suo-opaskoulutuksen, jonka tavoitteena oli kouluttaa suoluonnon monipuolisuuden hallitsevia suo-oppaita.
Pesäpallon suomensarja 1961
Länsilohko
Mestaruussarjasta lohkoon putosivat Loimaan Palloilijat ja Vaasan Maila, joka tarkoitti sitä, että maakuntasarjaan putosi kolme viimeistä joukkuetta ja sieltä tilalle nousi vain kaksi.
Larry Gagosian
Gagosianin vanhemmat ovat armenialaissyntyisiä.
Saudian lento 163
Tapahtuma-aikanaan onnettomuus oli kuolonuhrien määrällä mitattuna historian toiseksi pahin yhden koneen onnettomuus Turkish Airlinesin lennon 981 jälkeen. Se on myös pahin L-1011 TriStar -koneelle sattunut onnettomuus ja Saudi-Arabian historian tuhoisin lento-onnettomuus.
Jukka Mattila
Jukka Mattila (s. 14. lokakuuta 1949 Tampere) on suomalainen jääkiekkoilija. Hän pelasi SM-sarjassa vuosina 1968–1973.
Saudian lento 163
Miehistön toiminta
Mahdollisena syynä sille, ettei ovia avattu, pidettiin aluksi paineistusta. Jos kone olisi ollut paineistettu, ovien avaaminen olisi ollut mahdotonta. Tutkijat kuitenkin totesivat, että laskeutumisen aikana kone ei ollut paineistettu, tai ainakin mahdollinen paine-ero matkustamon ja ulkoilman välillä oli pieni. Sen ei olisi pitänyt estää ovien avaamista. Hetkeä ennen laskeutumista kapteeni sanoi ohjaamossa, ettei konetta evakuoida, mutta ei ole varmaa, välitettiinkö käsky eteenpäin. Saudian matkustamohenkilökunnalla oli oikeus päättää tarvittaessa itse evakuoinnista, mutta kapteeni esti tämän pitämällä moottorit käynnissä. Ovien avaamisen saattoivat estää myös panikoivat matkustajat, jotka oville rynnätessään painautuivat ovia vasten niin, ettei niitä saatu liikutettua sisäänpäin avaamisen vaatimia muutamaa senttiä. Tutkijoiden mukaan on kuitenkin todennäköisempää, että tulipalo johti miehistön toimintakyvyn menetykseen moottorien sammuttamisen jälkeen, mutta ennen evakuoinnin aloittamista. Evakuointikäskyä ei todennäköisesti edes ehditty antaa.
Tutkintalautakunnan suositukset
Tutkintalautakunnan suositusten lisäksi Yhdysvaltain ilmailuviranomainen FAA kehitti uuden tavan testata rahtitilojen palonkestävyyttä ja NTSB suositti, että matkustajakoneissa käytettävät käsisammuttimet korvataan halonisammuttimilla.
Cynthia Watros
Televisioura
Lostin jälkeen vuonna 2006 Watros kuvasi pilottijakson CBS:än sarjaan nimeltä My Ex-Life. CBS ei kuitenkaan valinnut sarjaa esitettäväksi, kuten ei myöskään seuraavana vuonna sarjaa The Rich Inner Life of Penelope Cloud.
Kampfgeschwader 6
Kampfgeschwader 6 (KG6) oli Saksan ilmavoimien pommituslentorykmentti toisessa maailmansodassa. Yksikkö perustettiin virallisesti 1. syyskuuta 1942 Dinardissa Bretagnessa, vaikka jo 11. lokakuuta 1941 Luftflotte 3 määrättiin perustamaan uuden rykmentin esikunta. Se lensi olemassa olonsa aikana Dornier Do 217, Junkers Ju 88 ja Junkers Ju 188 -koneilla. Rykmentti osallistui operaatioihin Britteinsaarille, itärintamalla, Pohjois-Afrikassa, Italiassa ja Normandiassa.
Ray Sharkey
Yksityiselämä
Ray Sharkey oli puoliksi italialainen ja puoliksi irlantilainen. Avioliiton hän solmi kaksi kertaa: ensin Rebecca Woodin kanssa vuosina 1981–1986 ja sitten Carole Grahamin kanssa 1988–1992. Hänellä on Grahamin kanssa vuonna 1989 syntynyt tytär. Ray Sharkey kuoli AIDSiin 11. kesäkuuta 1993 ainoastaan 41-vuotiaana.
Mathilda Linsén
Johanna Mathilda Linsén (26. marraskuuta 1831 Helsinki – 5. helmikuuta 1872 Helsinki) oli Suomen ensimmäinen sokeiden opettaja.
Riku Heinonen
Riku Heinonen (s. 5. kesäkuuta 1994 Järvenpää) on suomalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan puolustava keskikenttäpelaaja, mutta pystyy myös pelaamaan keskuspuolustajana.
Heinosen kasvattajaseura on Järvenpään Palloseura, jossa hän aloitti jalkapalloilun viisivuotiaana. Juniorivuosinaan hän pelasi myös Pallokerho Keski-Uusimaassa ja Helsingin Jalkapalloklubissa. Ensiesiintymisensä miesten sarjoissa Heinonen teki HJK:n reservijoukkueessa Klubi 04:ssä. Hän palasi JäPSiin keväällä 2011, mistä siirtyi Myllykosken Palloon elokuussa 2012. Hän debytoi Veikkausliigassa 17. syyskuuta 2012 ottelussa HJK:ta vastaan, ja kauden 2012 aikana hän pelasi yhteensä kolmessa liigaottelussa.
Poikia ja rakastajia
Poikia ja rakastajia on englantilaisen kirjailijan D. H. Lawrencen romaani vuodelta 1913. Romaanin pohjalta valmistui vuonna 1960 samanniminen elokuva. Romaani julkaistiin suomeksi 1934 Aune Brotheruksen suomentamana nimellä Pojat ja heidän rakkautensa; nimeke muutettiin 1960-luvulla muotoon Poikia ja rakastajia.
Lentopallon miesten mestaruussarjakausi 1954
Lentopallon TUL:n miesten mestaruussarjassa kaudella 1954 pelattiin kuudentoista joukkueen yksinkertainen kaksilohkoinen sarja. Kummankin lohkon kaksi parasta joukkuetta otteli mitaleista. Tämä oli ensimmäinen kerta kun mestaruudesta pelattiin sarjamuotoisesti.
The Lord of the Rings: Conquest
The Lord of the Rings: Conquest on Pandemic Studiosin kehittämä ja Electronic Artsin julkaisema toimintapeli. Peli on julkaistu vuonna Nintendo DS:lle, PlayStation 3:lle, Microsoft Windowsille ja Xbox 360:lle.
Ouattagouna
Ouattagounan kunnan pinta-ala on 4 471 neliökilometriä. Se rajoittuu pohjoisessa Ansongon piirin Bourran ja Tin-Haman kuntiin, idässä Ménakan piiriin, etelässä Nigeriin ja lännessä Tessitin kuntaan. Seutu kuuluu Sahelin vyöhykkeeseen. Nigerjoen vasemmalla rannalla sijaitsee Ansongon–Ménakan eläintensuojelualue.
Poikia ja rakastajia (elokuva)
Poikia ja rakastajia oli Oscar-ehdokkaana seitsemässä eri kategoriassa. Palkinnon se sai parhaasta mustavalkokuvauksesta.
Fiat Albea
Moottorivalikoimassa olivat 1,2- (8V: 60 hv, 16V: 80 hv), 1,4- (77 hv) ja 1,6-litraiset (100 hv) bensiinimoottorit sekä 1,3 litran (70 hv) Multijet-diesel. Suomeen tuotiin pelkästään 1,4-litraisia. vasen|pienoiskuva|235x235px|Facelift-mallin Fiat Albea. Albea sai vuonna 2005 kasvojenkohotuksen, johon kuului muun muassa uudenlainen keulan ilme.
Bourra
Bourran kunta rajoittuu pohjoisessa Ansongon, idässä Tin-Haman, etelässä Ouattagounan ja lännessä Tessitin kuntiin. Seutu kuuluu Sahelin vyöhykkeeseen. Sen läpi virtaa Nigerjoki.
Luoteinen lääketieteellinen valtionyliopisto
Yliopistossa on noin 4 200 opiskelijaa, joista 3 000 opiskelee valtion stidendin turvin ja 1 200 maksullisena opiskelijana. Ulkomaisia opiskelijoita on yli 500. Vuosittain noin 32 000 lääkäriä saa täydennyskoulutusta yliopistossa.
Ouninpohja
Ouninpohja voi tarkoittaa:
Johannes Bölter
Johannes Bölter (19. helmikuuta 1915 Mülheim, Ruhr − 16. syyskuuta 1987 Mülheim) oli saksalainen panssariupseeri toisessa maailmansodassa. Bölter toimi joukkueenjohtajana ja komppanianpäällikkönä 502. raskaassa panssarivaunupataljoonassa. Hän tuhosi sodan aikana 139 panssarivaunua (joidenkin lähteiden mukaan 144). Häntä pidetään Michael Wittmannin ja Otto Cariuksen ohella yhtenä sodan parhaista panssarivaununjohtajista.
Nelson Emerson
Perhe
Emerson on naimisissa ja hänellä on neljä lasta, kaksi tytärtä ja kaksi poikaa.
Amylosiini
2016 julkaistussa tutkimuksessa sisäilmasta ja elintarvikkeista eristettyjen Bacillus-lajien tuottaman amylosiinin todettiin vaikuttavan haitallisesti ihmisen immuunijärjestelmän soluihin. Altistus aiheuttaa kroonista tulehdusta ja sen arvellaan olevan joidenkin epämääräisten hometalo-oireiden syynä.
Red Bull Air Race World Championship -kausi 2015
Challenger Class
Challenger Classissa kaikilla lentäjillä oli käytössään Extra 330LX.
Kilpailukalenteri
Kauden kolmas osakilpailu oli alun perin tarkoitus järjestää Sotšissa, mutta maailman markkinatilanteen ja siitä seuranneiden epäsuosiollisten vaihtokurssien vuoksi sen korvasi Rovinj, jotta pääsylippujen hinnat saatiin pidettyä riittävän edullisina.
Finaali
Kärkikuusikon sijoitukset kauden päättäneessä Las Vegasin kilpailussa, joka määritti myös lopulliset sijoitukset sarjassa.
UEFA Super Cup 2014
Tapahtumapaikka
Cardiff City Stadium valittiin ottelun tapahtumapaikaksi UEFAn järjestelykomitean pitämässä kokouksessa 30. kesäkuuta 2012. Stadion otettiin käyttöön vuonna 2009 ja sen toiminut siitä lähtien kaupungin jalkapalloseura Cardiff Cityn kotinäyttämönä. Stadionin entinen yleisökapasiteetti oli 27 000, mutta laajennustyön jälkeen se nousi 33 000.
Matsu-luokka
Matsu-luokka oli keisarillisen Japanin laivaston hävittäjäluokka, jota kutsuttiin D-tyypin hävittäjiksi.
Mama
Mama voi tarkoittaa seuraavia:
Lappeenrannan raatihuone
Lappeenrannan raatihuone (ruots. Villmanstrands rådhus) on rakennus Lappeenrannan keskustassa. Raatihuone rakennettiin vuonna 1829, ja lopullisen ulkoasunsa se sai 1840-luvulla. Se on Suomen vanhin puinen raatihuone. Rakennus oli käytössä pitkään raastuvanoikeuden ja kaupunginvaltuuston perinteisenä kokouspaikkana, kunnes monien muiden kaupunkien raatihuoneiden tavoin sen käyttö väheni hallinnon siirryttyä kaupungintaloon vuonna 1983.
Sherin Khankan
Khankan on taustaltaan syyrialais-suomalainen, Khankanin isä on syyrialainen muslimi ja äiti suomalainen kristitty. Hän on valmistunut maisteriksi opiskeltuaan uskontososiologiaa ja filosofiaa Kööpenhaminan yliopistossa. Hän on opiskellut myös psykoterapeutiksi. Hän on työskennellyt toimittajana muun muassa Dagbladet Information- ja Jyllands-Posten-sanomalehdissä. Hän on toiminut aktiivisesti "Forum for kritiske muslimer" -keskustelufoorumissa sekä ollut vasemmistopuolue Radikale Venstren kansanedustajaehdokkaana. Hän on ollut perustamassa henkisen väkivallan uhreiksi joutuneita naisia auttavaa Exitcirklen – Nej til psykisk vold -järjestöä (2014) ja johtaa sen toimintaa.
Sohon Torwet
Sohon Torwet ry on Turun yliopistossa toimiva opiskelijapuhallinorkesteri.
Rothschild
Suvun ensivaiheet
Mayer Rothschild meni naimisiin vuonna 1770: avioliitosta syntyi viisi poikaa ja viisi tytärtä. Vartuttuaan lapset auttoivat Rothschildiä liiketoimissa: tytöt hoitivat paperityön ja pojat siirtelivät tavaroita. Rothschild pyrki myöhemmin pitämään suvun omaisuuden suvun hallussa ja määräsi siksi testamentissaan suvun ulkopuolelle naineet naiset perinnöttömiksi. Tämän seurauksena suvussa alettiin harjoittaa paljon serkusten välisiä avioliittoja. Vuoteen 1905 mennessä suvun 58 avioliitosta tasan puolet oli ollut serkusten välisiä. Rothschildien dynastian yhtenäisyys ja menestys perustui suurelta osin juuri Mayer Rothschildin patriarkaalisuuteen ja vaatimukseen siitä, että Rothschildien on aina naitava vain juutalaisia.
1900-luku
Itävallan Rothschildit menettivät omaisuutensa Saksan kansallissosialisteille ja joutuivat pakenemaan Yhdysvaltoihin. Aiemmin yhtenäisen Rothschildin suvun satojen jälkeläisten liiketoiminta oli toisen maailmansodan jälkeen hajautunut eri aloille ja useisiin eri yhtiöihin.
Suvun omaisuuden arvo
Rothschildin suvun omaisuuden arvoa on vaikea arvioida, sillä se on jaettu suvun jäsenien ja ulkopuolisten osakkeenomistajien kesken. Koko suvun omaisuuden yhteisarvoksi on arvioitu 300–400 miljardia dollaria. Rikkaimpia Rothschildeja ovat nykyisin brittiläinen sijoituspankkiiri Jacob Rothschild, jonka omaisuudeksi on arvioitu 5 miljardia dollaria, sekä sijoittaja Sir Evelyn de Rothschild, jonka omaisuudeksi on arvioitu 20 miljardia dollaria.